คนจนเฮ รัฐไม่ทอดทิ้งสานต่อบัตรสวัสดิการ
คลังจับมือจุฬาฯ คิดโมเดลช่วยเหลือแบบใหม่,นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า จากการติดตามการหาเสียงของพรรคการเมืองต่างๆ มั่นใจว่ารัฐบาลใหม่ซึ่งจะเริ่มทำงานช่วงเดือน พ.ค.นี้หลังจากการเลือกตั้ง จะสานต่อโครงการสวัสดิการแห่งรัฐ หรือบัตรคนจนแน่นอน,โดยล่าสุด พระราชบัญญัติ (พ.ร.บ.) การจัดประชารัฐสวัสดิการเพื่อเศรษฐกิจฐานรากและสังคม ประกาศในราชกิจจานุเบกษาตั้งแต่เมื่อวันที่ 3 มี.ค. และมีผลบังคับใช้แล้ว จะทำให้การดำเนินนโยบายสวัสดิการ มีกฎหมายรองรับที่ชัดเจนขึ้น อย่างไรก็ตาม ขณะนี้ในเรื่องสวัสดิการผู้มีรายได้น้อย คลังใช้เงิน 3,000-4,000 บาทต่อเดือน หรือปีละ 40,000 ล้านบาท เพื่อสนับสนุน ทั้งนี้ เมื่อวันที่ 8 มี.ค.62 สศค.ได้ลงนามบันทึกข้อตกลง (เอ็มโอยู) กับคณะเศรษฐศาสตร์ จุฬาลงกรณ์มหาวิทยาลัย ในโครงการวิจัย เรื่องออกแบบพัฒนา และเพิ่มประสิทธิภาพโครงการลงทะเบียนเพื่อสวัสดิการแห่งรัฐ โดยจุฬาฯจะใช้เครื่องมือทางเศรษฐศาสตร์พฤติกรรมมาวิเคราะห์ว่า ควรลงทะเบียนอย่างไร ให้สวัสดิการอะไรบ้าง เพื่อให้ตรงกับความต้องการผู้มีรายได้น้อย คาดว่าผลการศึกษาจุฬาฯจะแล้วเสร็จภายใน 3 เดือนข้างหน้า ซึ่งทันกับที่รัฐบาลใหม่เข้ามาและการเปิดให้ลงทะเบียนรอบใหม่พอดี,ส่วนการลงทะเบียนรอบใหม่นั้น จะปรับเงื่อนไขบางประกาศ อาทิ รายได้จากเดิมกำหนดเป็นต่อหัวไม่เกิน 100,000 บาทต่อปี เปลี่ยนเป็นรายได้ของครอบครัวแทน เพราะบางคน เช่น แม่บ้านได้รับเงินจากสามีมีฐานะไม่ควรได้รับบัตรสวัสดิการ โดยการประเมินรายได้เป็นรายครอบครัว กำลังดูว่าจะกำหนดครอบครัวอย่างไร อาทิ ถ้าเป็นบุตรที่บรรลุนิติภาวะ หรืออายุ 20 ปีแล้ว จะถือว่าเป็นครอบครัวใหม่ เป็นต้น.,อ่านข่าวล่าสุด เจาะลึกข้อมูลเลือกตั้ง 2562
จากการติดตามการหาเสียงของพรรคการเมืองต่างๆ มั่นใจว่ารัฐบาลใหม่ซึ่งจะเริ่มทำงานช่วงเดือน พ.ค.นี้หลังจากการเลือกตั้ง 
บัตรคนจน,โครงการสวัสดิการแห่งรัฐ,พรรคการเมือง,หาเสียง,เลือกตั้ง,สศค.,ลวรณ แสงสนิท,ข่าวทั่วไป